NaiveNeuron/SloPal huggingface dataset:
Martvoň, Anton, poslanec NR SR (2013-06-17):
Ďakujem veľmi pekne. No, dovolím si upozorniť, že venujeme tu pozornosť bývalým dôstojníkom a zamestnancom Vojenského spravodajstva, ktorí v podstate fungovali za vlády bývalej, teda, dá sa povedať, premiérky Radičovej. Únik informácií v podstate, kedy oni sa dostali k tým informáciám, bolo práve za jej vlády a za ministrovania pána Galka a sú to všetko ľudia, ktorí sú v konflikte záujmov. V konflikte záujmov sú preto, lebo sú to všetko už bývalí zamestnanci, ktorým povedzme neboli splnené ich osobitné, teda osobné ambície alebo boli prepustení, alebo boli preradení, čiže sú to ľudia, ktorí v podstate majú osobný konflikt s určitými ľuďmi, ktorí jednoducho nedokázali s nimi spolupracovať. Ale dovolím si poukázať na to, že nemožno hovoriť o tom, že by služba kolabovala len preto, že zlyhal určitý jedinec alebo jednotlivec. V prípade, ak nejaký policajt spácha trestný čin, však to neznamená, že kolabuje polícia, jednoducho ide o pochybenie policajta. V tomto prípade ide aj o dôstojníkov alebo teda bývalých dôstojníkov spravodajskej služby. Čiže ja chce poukázať na to, že tu venujeme pozornosť práve informáciám, ľuďom, teda od ľudí, ktorí sú zločinci a ktorí spáchali trestnú činnosť práve tým, že prezradili utajované informácie miesto toho, aby to išli nahlásiť na orgány činné v trestnom konaní. Čiže nebudem, alebo možno sa k tomu aj dostanem v priebehu dneška, menovať všetky predpisy, ktoré títo ľudia porušili, a my venujeme pozornosť práve takýmto ľuďom, ktorí boli prijatí práve za pani Radičovej a ktorí jednoducho zlyhali personálne, lebo neuniesli to, že už nemajú výhody spravodajskej služby a dovolenky a ďalšie s tým veci spojené. Toľko. (Potlesk.)
R. Madej, poslanec: (2004-09-07):
Čo sa týka anonymných pôrodov, tu dávam len svoje naozaj osobné stanovisko, možno aj z praxe, ktorá prebieha na súdoch. Je veľké množstvo mladých ľudí, ktorí naozaj by podľa môjho názoru aj z tých pojednávaní 21-, 19-ročných, ktorí majú alebo čakajú ďalšie už deti, boli takýmto zákonom, anonymnými pôrodmi vedené k nezodpovednosti, pretože budú vedieť, že nemajú elementárnu rodičovskú zodpovednosť vyživovať dieťa. A dokonca v mnohých týchto prípadoch na súdoch si s nimi vlastní rodičia, teda starí rodičia detí nevedia poradiť, pretože oni dávajú, starí rodičia dávajú návrh na určenie vyživovacej povinnosti voči svojmu vnukovi zo strany ich dieťaťa, ktoré je takto nezodpovedné a ktoré už niekoľkokrát v živote zlyhalo. Ja osobne sa naozaj pýtam, či tieto zadné dvierka pre nich nebudú až príliš zneužívané a či si nezvyknú na to pohodlie, že budú môcť často v živote zlyhať a potom to dieťa stále a stále ďalšie v nemocnici odložiť. Ďakujem pekne. (Potlesk.)
V. Veteška, podpredseda NR SR: (2004-01-23):
návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov . Návrh zákona ste dostali ako tlač 516. Návrh na jeho pridelenie výborom máte v rozhodnutí č. 501. 
Za skupinu poslancov návrh zákona uvedie predseda Národnej rady Slovenskej republiky pán Pavol Hrušovský. Pán predseda, prosím vás, aby ste sa ujali slova.
Horváthová, Eva, poslankyňa NR SR (2014-10-21):
To znamená, že legislatívny odbor upozornil na to, že nie je kontrolný a sankčný mechanizmus. To znamená, že keď chceme niečo zakázať, pokiaľ to nebudeme kontrolovať a dávať za to sankcie, tak to nemá význam. To uznáte asi všetci. Pričom sa javí ako potrebné upraviť aj zákon 596/2003 o štátnej správe v školstve a školskej samospráve a o zmene a doplnení niektorých zákonov. Z dôvodu novelizácie školského zákona, a to § 152, ktorý nebol členený na odseky, je potrebné vykonať ďalšie legislatívno-technické úpravy. Vzhľadom na charakter uvedených pripomienok návrh na ich riešenie patrí do pôsobnosti navrhovateľa. Čo to znamená? Vždy legislatívny odbor sa snažil upraviť chyby, ktoré v tom návrhu zákona boli, tak, aby ten zákon bol aplikovateľný do praxe a dobrý. Tuná tie úpravy neurobili, pretože podľa môjho názoru nevedeli ako, pretože ten zákon bol a priori aj z ich pohľadu podľa mňa nerealizovateľný. Je to môj taký záver z toho, čo som si prečítala. Nechám na vás, ako si tieto pripomienky legislatívneho odboru vyložíte vy. A na základe aj týchto pripomienok bol do zdravotníckeho výboru z 24. septembra prinesený vlastne pozmeňujúci návrh, kde pani podpredsedníčka parlamentu vkladá prvú vetu do druhého odseku § 152, kde sa vlastne dozvedáme, že chce zakázať tie potraviny. A síce vkladá sa odsek, že v školách a v školských zariadeniach sa v rámci ambulantného predaja zakazuje. To tam nebolo, hej. Čiže zákon pripravovaný niekoľko mesiacov nemal takúto prvú časť, pani podpredsedníčka. (Ruch v sále. Prerušenie vystúpenia predsedajúcou.)
Frešo, Pavol, poslanec NR SR (2012-05-03):
Ďakujem veľmi pekne. Pani predsedajúca, vážený pán premiér, vážený pán vicepremiér, vážené členky, členovia vlády, vážené poslankyne, poslanci, stretáme sa tu pri dokumente, ktorý definuje, kam bude smerovať táto socialistická vláda, ktorá má veľmi vysokú väčšinu v parlamente. Svoje vystúpenie som rozčlenil na niekoľko častí, ktoré hovoria o tom, čo je v tomto programovom vyhlásení pekné, čo menej pekné, čo jej chýba, čo zlé a čo sú praktické návrhy, o ktorých si myslím, že by malo samo osebe obsahovať. To, čo považujem za pekné alebo dobré, je prihlásenie sa k fiškálnej zodpovednosti ako konsolidácii verejných financií. Hovoríme o 3 % deficite v roku 2013, nehovoríme síce, ako si to predstavujeme ďalej, či táto vláda má ambíciu ešte znižovať tento deficit, prípadne či pôjde svojou cestou vyrovnaného rozpočtu, ale už len samotné prihlásenie sa k tomuto, napriek tomu, že nám to ukladá Európska únia, považujem za správne. Takisto považujem za správne podporovať prorastové opatrenia a rád poviem, že pokiaľ budú mať hlavu a pätu, tak si myslím, že aj v našom klube nájdu, nájdu oporu. Eurofondy a ich čerpanie považujem za kľúčové, to je niečo, čo táto krajina potrebuje dokázať, že na rozdiel aj od našich susedov, ktorí to považujú za absolútnu prioritu, tak čerpanie eurofondov je jeden z mála investičných prostriedkov, ktoré táto krajina môže mať k dispozícii a rovnako environmentálne, zelené vlastne riešenia rastové znejú veľmi, veľmi dobre, s tým, že pokiaľ sa podaria dodržať, tak si sľubuje vyššiu kvalitu života ľudí. Rovnako považujem za správne, že bol tento dokument prejednaný so sociálnymi partnermi, za menej správne považujem, že sme ho dostali ako opoziční poslanci pomerne neskoro. To, čo je menej pekné, je ohlasovaný rast daní. Nevidím tam žiaden strop. Nevidím tam strop, ako tie dane budú rásť. Samozrejme, predpokladám, keďže to bolo úsilie aj bývalej vlády, aj predošlej vlády, že sa bude zlepšovať lepší výber daní, kde naozaj tie daňové úniky sú veľké hlavne na nepriamych daniach samotných. Ale chýba mi, že za ten rast daní, čo vlastne dostanú ľudia priamo v území, či sa to nedotkne práve menej rozvinutých regiónov a či tam naozaj takýto rast daní nevznikne ako problém. Zároveň je tam taký otáznik, ktorý súvisí aj s podnikateľským prostredím, že rovná daň bola istým lákadlom, ale veľmi by ma zaujímalo (Ruch v sále.), pani predsedajúca... (Krátka pauza. Prerušenie vystúpenia predsedajúcou.)
Pellegrini, Peter, podpredseda NR SR (2020-04-02):
Pani poslankyňa Pivková.
Číž, Miroslav, poslanec NR SR (2012-11-30):
Áno. Takže ešte posledný taký citát pre vás, vážené kolegyne, opäť z tohto centra. Americká daňová odbočka pre onoho šéfredaktora s inštinktom, takto: „Dane boli v Spojených štátov zavedené pred 100 rokmi,“ píše Breiner, „pretože verejnosť bola extrémne pobúrená veľkými majetkovými rozdielmi. Navyše daňová sadzba v Spojených štátoch v rokoch 1940 – 1950: vyše 90 %.“ Tam autora opravím, v čase vojny v rokoch 1942 až 1945 bola až 94 %, potom začala klesať. Ale ďalej: „Najvyššia daňová sadzba pri príchode Ronalda Reagana k vláde bola 70 %.“ Vážené kolegyne, kolegovia, „najvyššia daňová sadzba pri Reaganovej daňovej revolúcii“, keď teda odchádzal, „bola 28 %.“ A teraz píše autor: „Štátny dlh pri príchode Reagana“, teda ešte pri 70 percentách dane, „bol 930 mld. amerických dolárov.“ Po odchode Reagana, „po daňovej revolúcii bol štátny dlh 2 600 mld. dolárov“. Neznamená to nič?! Vážené kolegyne, kolegovia, prosím vás pekne, som presvedčený, že v konečnom dôsledku u vás prevládne politický cit a pozitívna motivácia. Skúste nejak túto vládu zmysluplne vládnuť. Buďte naozaj konštruktívnou opozíciou a kritizujte všetko, čo má zmysel, pomôže to. Ja osobne na rozdiel od vás verím v kolektívny rozum. Verím v tom, že pokiaľ vytvoríme skutočne dobré prostredie a budeme sa korektne, zmysluplne a vecne prieť o hodnotách, o ich poradí, ako si ich zostavíme, tomuto národu pomôžeme. Pokiaľ skončí náš vzťah z vašej strany čisto na obštrukčnom a nezmyselnom konfrontačnom princípe, nám bude zbytočne škodiť a obávam sa, že ani vy si politicky nepomôžete. Ďakujem vám veľmi pekne za pozornosť. (Potlesk.)
Paška, Pavol, predseda NR SR (2014-03-25):
(Hlasovanie.) 135 prítomných, 53 za, 77 proti, 5 sa zdržali. Ani tento návrh sme neschválili.
Hrnčiar, Andrej, podpredseda NR SR (2018-10-24):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. O slovo požiadal navrhovateľ, pán poslanec Galek. Nech sa páči.
M. Číž, podpredseda NR SR: (2007-11-27):
Teraz budeme pokračovať druhým čítaním o vládnom návrhu zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov . Vládny návrh zákona ste dostali pred prvým čítaním ako tlač 418 a spoločnú správu výborov máte ako tlač 418a. Máte slovo, pán minister, odôvodnite návrh zákona.
Pčolinský, Peter, podpredseda NR SR (2022-12-13):
Ďakujem. Pýtam sa, či sa chce niekto prihlásiť ústne. Nie. Vyhlasujem všeobecnú rozpravu za skončenú. Pán navrhovateľ nechce zaujať záverečné. Chcete zaujať? Nech sa páči.
Hrnčiar, Andrej, podpredseda NR SR (2017-04-04):
Ďakujem. Pýtam sa, či chce zaujať stanovisko spravodajca. Nie je tomu tak. Prerušujem rokovanie o tomto bode programu. Pani poslankyňa Remišová je na tlačovej konferencii a požiadala ma o preloženie jej návrhu zákona s pani poslankyňou Jurinovou, ktorý nasleduje po tomto. Pýtam sa, či je všeobecný súhlas. (Súhlasné reakcie z pléna.) Ďakujem. Nech sa páči, budeme pokračovať prvým čítaním o návrhu skupiny poslancov na vydanie zákona, ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov. Návrh zákona má parlamentnú tlač 475. Návrh na jeho pridelenie na prerokovanie výborom je v rozhodnutí č. 487. Dávam slovo poslankyni Erike Jurinovej, aby za skupinu poslancov návrh zákona uviedla. [Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov , tlač 475.]
Bugár, Béla, podpredseda NR SR (2016-04-28):
Prepáčte, to sa nedá. Tak potom môžeme o tom hlasovať všeobecným súhlasom, že sem budú chodiť napríklad ochrankári ministrov. No čo to je?
Hrušovský, Pavol, podpredseda NR SR (2011-05-19):
Hlasujeme, páni poslanci, o bodoch uvedených v spoločnej správe pod poradovými číslami 1 až 10. Gestorský výbor ich odporúča schváliť. (Hlasovanie.) 147 prítomných, 144 za, 1 proti, 2 sa zdržali. Návrh sme schválili. Pán poslanec.
Spišiak, Jaroslav, poslanec NR SR (2024-01-08):
Ďakujem za slovo. Mňa na vystúpení pána Grendela zaujalo úplne, ale úplne všetko. Ale najviac zo všetkého ma zaujala citácia listu alebo vyjadrenia rady prokurátorov. O tom sa tu dosť málo hovorí, hovorí sa o Európe, hovorí sa o všeličom možnom, ale rada prokurátorov je najvyšší správny orgán prokuratúry, ktorá má byť nezávislá, a práve preto bola kreovaná rada prokurátorov, aby tú nezávislosť čo najviac potvrdila a samosprávne rozhodovala o záležitostiach prokuratúry. Čiže toto vyjadrenie je najvyššie možné autoritatívne vyjadrenie názory prokuratúry ako celku. Ako celku, ktorá v svojom vyjadrení negatívne sa stanovuje k zrušeniu Úradu špeciálnej prokuratúry, dokonca tam vyzdvihuje aj rôzne následky a škody a problémy, ktoré toto zrušenie so sebou prinesie, a preto je veľmi dôležité toto vyjadrenie. To neni vyjadrenie, jak povedal pán Grendel, opozičných politikov, to neni vyjadrenie novinárov, nepriateľov Slovenska, ako sa nazývajú niektorí novinári touto koalíciou, to neni vyjadrenie ľudí na ulici, to je vyjadrenie rady prokurátorov, najvyššieho správneho orgánu prokuratúry ako celku, ktorá má byť nezávislá. 	Čiže aspoň toto jedno vyjadrenie berte vážne a zastavte tento váš ťah, ktorý tu silou-mocou presadzujete. Ďakujem.
J. Mikolaj, poslanec: (2003-11-11):
A po druhé. Predsa len som si myslel, že to, čo som povedal, spomeniete vo vašej reči, že z tých 182 mld. Sk, pričom vláda rozhoduje o tom kam tieto prostriedky získané z privatizácie idú, viac ako 60 mld. Sk nešlo do sociálnej sféry a nešlo na odštátnenie, zníženie štátneho dlhu, ale v podstate do spotreby vrátane toho podľa mňa nešťastného Národného tenisového centra. Ďakujem pekne.
Jarjabek, Dušan, poslanec NR SR (2020-07-23):
Ďakujem za slovo. Pani ministerka kultúry, tak splnili ste si svoju úlohu domácu, ktorú ste dostali, to znamená, vidieť svet čierny a absolútne teda spraviť z celej tej oblasti kultúra jednu čiernu škvrnu. Proste to tak nie je a vy to veľmi dobre viete. Toto nie je o tom, že všetko je v tej kultúre zlé, zlé, zlé, zlé a bolo za tých dvanásť rokov zlé a totálne to nikto neriešil. A keby som vás nepoznal a nemal s vami dobré skúsenosti ako teda v rámci spolupráce výboru v tom minulom volebnom období, tak by som sa možno čudoval, že tuná proste sa, tu predstúpil pred mikrofón úplne iný človek. Ja vám ďakujem za tú električku a dúfam, že vydržíte v tomto vašom snažení preto, lebo naozaj to nie je jednoduché. Ale hovoriť o kultúre takýmto spôsobom všeobecne, že je všetko čierne, to nie je pravda. Zabudli ste, keby to tak naozaj bolo, nemohli by tak vynikajúce fungovať inštitúcie, interpretačné inštitúcie, ako je Slovenská filharmónia, ako je Slovenské národné divadlo, ako je Banská Bystrica, ako sú Košice, a predsa títo ľudia robia za minimálne platy. Ale toto nie je otázka posledných rokov, toto je otázka vzťahu ku kultúre od roku ´93 a vy ste sa znovu dostali do tej situácie, že aj vo vašom programovom vyhlásení je tá kultúra absolútne na konci. Takže ja si budem veľmi dobre pamätať to, čo ste povedali teraz, a spravíme si také prvé hodnotenie po roku vašej činnosti alebo po dvoch rokoch vašej činnosti, čo všetko sa tam zmenilo vzhľadom na tú kritiku čiernu, ktorú ste teraz povedali, čo všetko my vám budeme môcť povedať po tých dvoch rokoch, že, áno, toto ste povedali a toto už neexistuje. Nie čiernobie.., nie čierne, pani ministerka, minimálne čiernobiele.
J. Vaľová, poslankyňa: (2008-10-29):
Takisto by som chcela povedať, že mali by ste si trošku uzrejmiť, ktoré zákony majú riešiť školskú dochádzku pre telesne postihnutých. Nemôže to riešiť tento zákon. Môže to riešiť zákon len školský a, samozrejme, došlo k dohode obcí a došlo k dohode VÚC a bude tu aj jeden pozmeňujúci návrh práve zo ZMOS-u, ktorý vlastne si chce uplatniť ZMOS formou poslaneckého návrhu, takže aj k tomuto došlo. Takže ďakujem pekne, toľko.
Fecko, Martin, poslanec NR SR (2018-02-13):
Ďakujem pekne. Ďakujem pekne, pán kolega, za vystúpenie. Doplnili ste veci, ktoré možnože ani ja som nevedel, super, takže ďakujem veľmi pekne a chcem povedať iba jedno. Áno, pani Schmögnerová, ministerka, hovorila, ale neurobila nápravu a tu je ten pes zakopaný, že keď som minister, som vo vláde, tak búcham, búcham, búcham a musí to byť. Takže chcem veriť, že ministri, ktorí budú toto mať na starosti, nie iba budú hovoriť, ale budú aj zasahovať a riešiť, takže asi tak. Ďakujem pekne.
Kažimír, Peter, podpredseda vlády a minister financií SR (2014-11-09):
Odpoviem na otázku pána poslanca Jofu. Z tohto pohľadu by som chcel povedať, že v podstate to kľúčové sa v podstate udialo v niekoľkých zdravotných zariadeniach, ktoré už sa prestali zadlžovať. A prestali sa zadlžovať na základe manažérskych rozhodnutí svojich manažérov, a to znamená, usporiadania dodávateľsko-odberateľských vzťahov, zníženia možno počtu lôžok a optimalizácie fungovania daného zariadenia. Z tohto pohľadu, samozrejme, plán akciových spoločností je tiež iba proste heslo, ktoré samo osebe, samé osebe nie je garanciou toho, že by sa prestalo zadlžovať zdravotníctvo ako také. Takže v priebehu posledných dvoch rokov došlo u niekoľkých chronických dlžníkov k náprave, to znamená, to je jasný recept, ako sa to dá. To, čo sa nedá, alebo to, čím sme na rezorte financií presviedčaní, že sa nedá, je Bratislava. To znamená bratislavská nemocnica v tej podobe, ako dneska existuje. A to je otázka, samozrejme, nie na mňa, pretože za to nezodpovedám, za riadenie zdravotníctva ako takého, za rozdiely zdravotníctva. Jedna z odpovedí, ktorá mala byť na mieste, je postavenie novej fakultnej nemocnice a zrušenie ďalších niekoľkých. Dneska ich máme v Bratislave asi štyri, a je to zjavná optimalizácia aj z pohľadu lôžok a zrejme cestou zníženia lôžok a z hľadiska toho, čo vám pán poslanec Novotný určite jasne pomenuje, čo je potrebné. Ja myslím, že odborníci na zdravotníctvo sa v tomto vedia dohodnúť. Rezort zdravotníctva nás presviedča, odborníci zdravotníctva nás presviedčajú o tom, že situácia v Bratislave bez zásadnej zmeny nie je možná, nie je možné ju zmeniť a dostať z čiernych čísiel. Prepáčte, že hovorím... (Prerušenie vystúpenia časomerom.)
Pčolinský, Peter, podpredseda NR SR (2022-12-07):
Pán poslanec, túto vašu primitívnu poznámku teraz prehliadnem. Urobíte to ešte raz a vás vykážem z rokovacej sály. Vy viete veľmi dobre, o čom hovorím. Skúste to ešte raz. S ďalšou faktickou pán poslanec Nemec.
Brocka, Július, poslanec NR SR (2011-05-27):
Pán predsedajúci, to boli všetky návrhy aj zo spoločnej správy a z rozpravy. Prosím, dajte hlasovať o návrhu gestorského výboru, aby sa tretie čítanie konalo ihneď.
Ďuriš Nicholsonová, Lucia, podpredsedníčka NR SR (2016-11-30):
Pán poslanec Klus, nech sa páči.
Fronc, Martin, poslanec NR SR (2015-10-02):
Ďakujem pekne, pani podpredsedníčka. Ako ja celý čas som za to, aby sme sa snažili používať motivačné nástroje, ale tento motivačný nástroj je podľa mňa zlý. A v zásade súhlasím plne s tým, čo povedal kolega Osuský. A viete si, chcem tak si skôr položiť otázku, že viete si predstaviť, že tí ľudia, ktorí nechcú, nemajú záujem využiť svoje právo, im je to ľahostajné, že ich týmto spôsobom budete motivovať? Jednoducho, áno, povie si, mám deň voľna navyše, pôjdem voliť. Čo si myslíte, že to bude lepšia voľba v spoločnosti, ako je teraz? Ďakujem.
Klus, Martin, podpredseda NR SR (2019-11-28):
Ďakujem, pán podpredseda vlády. Pán poslanec Dostál má doplňujúcu otázku, nech sa páči.
Bugár, Béla, podpredseda NR SR (2019-09-12):
Ďakujem. Otváram rozpravu a pýtam sa, či sa hlási niekto do rozpravy ústne. Končím možnosť sa prihlásiť do rozpravy. Pani poslankyňa Gaborčáková, máte slovo.
Gašpar, Tibor, podpredseda NR SR (2024-09-11):
Takisto chcem oznámiť členom výboru pre obranu a bezpečnosť, že výbor bude zvolaný zajtra na trinástu hodinu. Pozvánku s programom dostanete ešte dnes.
Laurenčík, Milan, podpredseda NR SR (2020-07-15):
Prosím, prezentujme sa a hlasujme. (Hlasovanie.) Prítomní 132, za 85, proti 31, zdržalo sa 16, nehlasovalo 0 poslancov. Keďže sme v skrátenom legislatívnom konaní, nepoužijú sa obmedzenia postúpenia návrhu zákona do tretieho čítania, pristúpime k tretiemu čítaniu a otváram rozpravu v rámci tohto čítania. Hlási sa niekto do rozpravy? Konštatujem, že sa nehlási nikto do rozpravy. Vyhlasujem rozpravu za skončenú. Pristúpime k hlasovaniu o návrhu zákona ako celku, pán spoločný spravodajca, prosím, uveďte odporúčanie gestorského výboru.
P. Hrušovský, predseda NR SR: (2004-09-23):
(Hlasovanie.) 146 prítomných, 145 za, 1 nehlasoval. Schválili sme body zo spoločnej správy.
Hudecová, Eva, poslankyňa NR SR (2021-05-05):
Ďakujem za slovo. Pán kolega, nebudem sa vyjadrovať k argumentom, ktoré ste uviedli. Len by som vás chcela poprosiť o jednu vec a to, aby sme jeden voči druhému si zachovali aspoň elementárnu slušnosť. Svojimi vyjadreniami ste niekoľkokrát pani poslankyňu nemiestne urazili. Ak s návrhom zákona nesúhlasíte, je to v poriadku, ale dá sa to povedať aj inak, bez osobných invektív. Ďakujem. (Potlesk.)
Bugár, Béla, podpredseda NR SR (2010-12-08):
Ešte máte minútu.
Hrnčiar, Andrej, podpredseda NR SR (2016-10-25):
Pán poslanec Vašečka. Nie je v rokovacej sále, stráca poradie. Pán poslanec Laurenčík.
Ďuriš Nicholsonová, Lucia, podpredsedníčka NR SR (2017-03-30):
Pani Jurinová, ja vám rozumiem. Ja rozumiem aj pánovi poslancovi Baránikovi a ja som na vašej strane. Vyriešime to o 14.00 hodine. Dobrú chuť. (Prerušenie rokovania o 11.59 hodine.) (Pokračovanie rokovania o 14.00 hodine.)
Gašpar, Tibor, poslanec NR SR (2024-02-08):
Pán predsedajúci, teraz pristúpime k hlasovaniu o pozmeňujúcom návrhu, ktorý predložil poslanec Majerský. Z uvedeného pozmeňujúceho návrhu možno hlasovať len o bodoch 4 a 11, nakoľko všetky ostatné body pozmeňujúceho návrhu sa vylučujú s už schválenými bodmi spoločnej správy alebo sme už o týchto bodoch hlasovali pri pozmeňujúcom návrhu poslanca Matoviča, alebo ide o rozširujúce návrhy, s ktorými navrhovateľ nevyjadril súhlas podľa § 94 ods. 2 zákona o rokovacom poriadku. (Ruch v sále.)
Procházka, Radoslav, poslanec NR SR (2010-08-11):
Ďakujem pekne, pán predsedajúci. Vážené panie poslankyne, vážení páni poslanci, dostali ste informáciu, že vec pridelil predseda Národnej rady aj ústavnoprávnemu výboru a ja by som si teraz dovolil vás informovať o výsledkoch toho rokovania. Ústavnoprávny výbor Národnej rady Slovenskej republiky prerokoval a jednomyseľnou väčšinou schválil návrh stanoviska predsedu ústavnoprávneho výboru k návrhu na vyslovenie súhlasu Národnej rady Slovenskej republiky s Veriteľskou zmluvou medzi Belgickým kráľovstvom, Spolkovou republikou Nemecko, Írskou republikou, Španielskym kráľovstvom, Francúzskou republikou, Talianskou republikou, Cyperskou republikou, Luxemburským veľkovojvodstvom, Maltskou republikou, Holandským kráľovstvom, Rakúskou republikou, Portugalskou republikou, Slovinskou republikou, Slovenskou republikou a Fínskou republikou, parlamentná tlač 30. Návrh stanoviska v tomto znení. Dovoľte, aby som prečítal to znenie stanoviska uznesenia, v ktorom sa ústavnoprávny výbor zhodol a uzniesol. Dojednané medzinárodné zmluvy, na ktorých platnosť sa vyžaduje súhlas Národnej rady Slovenskej republiky, predkladajú prezident Slovenskej republiky a vláda Slovenskej republiky Národnej rade Slovenskej republiky na vyslovenie súhlasu . Návrh na nevyslovenie súhlasu s medzinárodnou zmluvou nie je spôsobilý byť predmetom rozhodovania Národnej rady podľa čl. 86 písm. d) Ústavy Slovenskej republiky . Z uvedených dôvodov Národná rada Slovenskej republiky vo veciach podľa článku 86 písm. d) ústavy rozhoduje vždy o takom návrhu uznesenia, akým vyslovuje súhlas s dojednanou medzinárodnou zmluvou. V prípade, ak Národná rada potrebnou väčšinou návrh na vyslovenie súhlasu s predmetnou medzinárodnou zmluvou neschváli, takáto medzinárodná zmluva sa považuje za neschválenú a nemôže byť prezidentovi Slovenskej republiky predložená na ratifikáciu. Ja si vás dovoľujem, pán predsedajúci, požiadať, aby ste po skončení rozpravy dali hlasovať o návrhu uznesenia, ktoré predkladám v tomto znení: Národná rada Slovenskej republiky podľa čl. 86 písm. d) Ústavy Slovenskej republiky vyslovuje súhlas s Veriteľskou zmluvou medzi Belgickým kráľovstvom, Spolkovou republikou Nemecko, Írskou republikou, Španielskym kráľovstvom, Francúzskou republikou, Talianskou republikou, Cyperskou republikou, Luxemburským veľkovojvodstvom, Maltskou republikou, Holandským kráľovstvom, Rakúskou republikou, Portugalskou republikou, Slovinskou republikou, Slovenskou republikou a Fínskou republikou. Zároveň, vážené panie poslankyne, vážení páni poslanci, vás chcem informovať aj t tom, že ústavnoprávny výbor v tejto veci  prijal  aj  ďalšie  uznesenie  v deň svojho rokovania dňa 10. augusta 2010 a v tomto uznesení ústavnoprávny výbor rozhodol, že neodporúča Národnej rade Slovenskej republiky, aby vyslovila súhlas s Veriteľskou zmluvou medzi členskými štátmi eurozóny tak, ako som ich pred chvíľou dvakrát zopakoval. Ďakujem pekne.
Petrík, Simona, poslankyňa NR SR (2017-09-19):
Ďakujem veľmi pekne, pán predsedajúci. Vážené kolegyne poslankyne, kolegovia poslanci, dnes k vám prichádzam s návrhom zákona, ktorý je prvým z balíka zákonov, ktoré predkladáme spolu s Jozefom Mihálom a Luciou Ďuriš Nicholsonovou. Som veľmi rada, že práve Jozef Mihál a Lucia Ďuriš Nicholsonová prijali moje pozvanie a vytvorili sme spolu symbolický tím pre rodinnú politiku. V ňom chceme počas jesene postupne prinášať riešenia pre rodiny a vytvoriť poriadnu koncepciu rodinnej politiky, ktorá tu tak veľmi chýba. Je pre mňa prekvapivé, že táto vláda má koncepcie takmer na všetko, ale dokument s dlhodobými cieľmi v tak kľúčovej oblasti, akou je rodinná politika, neexistuje, a pritom Slovensko čelí vážnym problémom, akými sú odchod mladých rodín do zahraničia, vysoká nezamestnanosť mladých žien, nedostupné služby v starostlivosti o malé deti a tiež nízka pôrodnosť. Práve tieto problémy máme v záujme systémovo riešiť. Prvou zmenou je oslobodenie rodičov, ktorí sa starajú o deti do šiestich rokov veku, od odvodového zaťaženia pri práci na čiastočný úväzok. Chceme tak pozitívne motivovať vyššími zárobkami najmä matky, aby nestrácali kontakt s pracovným prostredím. Zároveň chceme motivovať aj zamestnávateľov, aby takéto úväzky, alebo teda takéto pracovné pozície na čiastočné úväzky aj reálne vytvárali. Viac o tomto návrhu vám poviem v rozprave, do ktorej sa aj hlásim ako prvá. Ďakujem.
Šudík, Tomáš, poslanec NR SR (2020-04-29):
Ďakujem za slovo. Áno, pán Kuffa, úroveň Slovenska bude taká silná, aké v nej budú rodiny. Preto s vami súhlasím, že potrebujeme riešiť rómsky problém, pretože v rómskom probléme sa nachádza množstvo rodín a práve tieto, tie najhoršie podmienky musíme čím skôr vyriešiť, aby sme konečne zvýšili úroveň Slovenska. Musíme tam začať a práve týmto ľuďom pomáhať. Ďakujem krásne.
Horváthová, Eva, poslankyňa NR SR (2014-10-21):
Mrzí ma to, že vás takto zdržujem, zjavne chcete všetci odhlasovať a možno máte nejaké iné povinnosti, ale myslím si, že možno je to aj dobré, že sa porozprávame možno aj o istých bodoch, ktoré tam sú, pretože ide o zdravie našich detí. A myslím si, že si ten návrh zákona zasluhuje pozornosť. Aj keď teraz som možno príliš kritická, ale nemyslím to zle, verte mi. Takže poďme teraz k tomu, čo sa zakazuje. Čiže v školách a školských zariadeniach sa v rámci ambulantného predaja zakazuje za a) predaj, zakazuje sa predaj doplnkových jedál typu rýchleho občerstvenia. To som aj vlastne z legislatívneho odboru pripomienku uviedla. Sami uznáte, ja som sa aj pozerala na definície, či nájdem niekde, čo to je jedlo rýchleho občerstvenia. Je to jedlo, ktoré sa spracuje zväčša tepelnou úpravou, rýchlym spôsobom, je určené na rýchle použitie. To znamená, že môže to byť od hamburgerov, hranoliek, cez hotdogy a podobné jedlá, ale aj cez miešaný zeleninový šalát, miešaný ovocný šalát bez prídavkov, akýchkoľvek, môže to byť majonézové, čokoľvek, hej. Čiže podľa môjho názoru, keď nezadefinujeme, čo presne to je, môžeme zakázať aj tie zdravé potraviny. Možno si poviete, však zakážme aj tie zdravé, však budú tam nejaké iné, neni zakázané jablko, hruška do ruky, ale nemyslím si, že to je dobrý postoj. Navyše, ako som už spomínala, to môže robiť problém v aplikačnej praxi. To znamená, že ten bufetár dostane tento zákon do ruky, bude sa chcieť podľa toho zariadiť, bude mu hroziť nejaká pokuta, nebude vedieť, čo z toho má vyradiť. Hej? Tak keď to preženiem, tak sa bude báť, že dostane nejakú pokutu, tak radšej ozaj potom zavrie ten bufet. Nemyslím si, že riešenie – zavretie bufetov je správna cesta. Myslím si, že bufety by mali byť súčasťou školských zariadení a mali by ponúkať zdravú stravu. Avšak podľa tohto si asi nebudú vedieť, celkom dobre sa zariadiť, čo by tam malo patriť. Po b) zakazuje sa potraviny (ruch v sále) s obsahom soli nad jeden a pol gramu na sto gramov hmotnosti. (Prerušenie vystúpenia predsedajúcou.)
Bugár, Béla, podpredseda NR SR (2016-11-30):
Ďakujem pekne. Prezentujme sa a hlasujme o tomto návrhu uznesenia. (Hlasovanie.) Prítomných 140 poslancov, za návrh 124, 14 proti, 2 nehlasovali. Konštatujem, že Národná rada schválila navrhované uznesenie a zvolila Ivetu Pospíšilovú do funkcie podpredsedu dozornej rady úradu. Panie poslankyne, páni poslanci, v mene troch poslaneckých klubov podávam návrh na zaradenie nového bodu do programu 11. schôdze a je to vládny návrh deklarácie Národnej rady Slovenskej republiky o amnestiách z roku 1998, tlač máte rozdanú v laviciach pod číslom 340. Navrhujem, aby sme tento návrh prerokovali budúci týždeň v utorok 6. decembra o deviatej hodine. Samozrejme, potom by sme prerokovali v druhom čítaní aj návrh pána poslanca Gála, Antala a Vörösa na vydanie novely zákona o miestnom poplatku za rozvoj, čo sme mali pôvodne plánované hneď v utorok ráno. Je s tým všeobecný súhlas? (Reakcie z pléna.) Nie. Nech sa páči, prezentujme sa a hlasujme. (Hlasovanie.) Prítomných 141, za 95, proti 6, zdržalo sa 39 poslancov, 1 nehlasoval. Konštatujem, že návrh sme schválili. Ešte predtým, čo by sme pokračovali v prerušenej rozprave, s procedurálnymi návrhmi pán poslanec Budaj.
Baránik, Alojz, poslanec NR SR (2017-06-20):
Ďakujem. Asi ťažko ma bude niekto podozrievať, že mám nejakú náklonnosť k pánovi generálnemu prokurátorovi, ale tu sa ho musím zastať, pokiaľ ide o to, čo kolega Kotleba hovoril, pokiaľ ide o skúmanie slovenského štátu. Ja si myslím, že nič v tom návrhu, v tej správe by nebránilo v tom, aby sa história naša skúmala, tak ako sa má skúmať história naša komunistická. A tak ako sa úplne otvorene a vecne skúma história tretej ríše v Nemecku, tak ako je to správne, aby sa, aby sa národ vyrovnal so svojou minulosťou. Takže tam, si myslím, že tá kritika je, podobne ako to uvádzal kolega Dostál, neoprávnená. Pokiaľ ide o to 300-eurové vybavenie korupcie, tam, naopak, s kolegom Kotlebom musím súhlasiť. Jednoducho riešenie korupcie tak, ako to u nás prebieha, je odsúdeniahodné. Najviac ma zaráža to, keď sa práve korupčné prípady riešia tzv. odklonmi, to znamená dohodou o vine a treste. Keby bolo na mne, toto výslovne zakážem. Každý korupčný prípad by sa mal dostať pred súd, mal by byť publikovaný tak, aby sa čo najviac nádejných korupčníkov dozvedelo, aký osud ich čaká, keď budú korumpovať. Ďakujem.
Laššáková, Jana, podpredsedníčka NR SR (2014-09-12):
Aký máte procedurálny návrh? Žiadne... (Reakcie z pléna.) Pán poslanec, poprosím vás. Nech sa páči.
Klus, Martin, poslanec NR SR (2017-10-19):
Pán predsedajúci, ďakujem veľmi pekne za slovo. Dovoľte mi, aby som vás oboznámil s výsledkom tajného hlasovania o návrhu na voľbu predsedu Rady pre štátnu službu, ktoré sa konalo 19. októbra 2017. Na tajné hlasovanie o návrhu na voľbu predsedu Rady pre štátnu službu bolo vydaných a poslanci si osobne prevzali 105 hlasovacích lístkov, teda na voľbe bolo prítomných aj 105 poslancov. Po vykonaní tajného hlasovania overovatelia Národnej rady Slovenskej republiky spočítali hlavy a zistili, že v tajnom hlasovaní o návrhu na voľbu predsedu Rady pre štátnu službu všetci poslanci odovzdali hlasovacie lístky. Zo 105 odovzdaných hlasovacích lístkov bolo 12 neplatných a 93 platných. Podľa platných hlasovacích lístkov overovatelia zistili nasledovné výsledky. Budem čítať mená, prvé číslo je: hlasovali za, druhé číslo je: hlasovali proti a tretie číslo sú tí, ktorí sa hlasovania zdržali. – Pavol Tkáč: 55, 22, 16 – Daniela Zemanovičová: 5, 49, 39 – Ľuboš Pastor: 2, 51, 40 – Ctibor Košťál: 22, 42, 29 – Anna Ištóková: 3, 51, 39. Na voľbu predsedu Rady pre štátnu službu je potrebný súhlas nadpolovičnej väčšiny prítomných poslancov. Overovatelia teda konštatujú, že v tajnom hlasovaní bol za predsedu Rady pre štátnu službu zvolený pán Pavol Tkáč. Overovatelia poverujú svojho člena Martina Klusa oznámiť výsledok hlasovania Národnej rade Slovenskej republiky, čo sa teda práve udialo, a ja pánovi Pavlovi Tkáčovi gratulujem k zvoleniu. Ďakujem pekne za pozornosť.
Laššáková, Jana, podpredsedníčka NR SR (2015-03-11):
Ďakujem pekne, pán minister, zaujmite miesto určené pre navrhovateľov. A teraz dávam slovo spoločnému spravodajcovi z výboru pre vzdelávanie, vedu, mládež a šport, poslancovi Ľubomírovi Petrákovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči, pán spravodajca.
Glváč, Martin, podpredseda NR SR (2019-09-20):
Ďakujem. Dávam slovo spravodajcovi, ktorého určil navrhnutý gestorský výbor pre kultúru a médiá, poslancovi Kolesárovi. Nech sa páči.
Laurenčík, Milan, podpredseda NR SR (2021-09-28):
Ďakujem. Na vaše vystúpenie (potlesk) evidujem (doznievanie potlesku) osem faktických poznámok. Končím možnosť prihlásiť sa. Ako prvý vystúpi s faktickou poznámkou pán poslanec Tomáš Valášek. Nech sa páči.
K. Tóthová, poslankyňa: (2002-04-04):
I. Presperín, podpredseda NR SR: Pani poslankyňa, ja si myslím, že je to obsahom tej správy, ktorú chce pani poslankyňa Aibeková. Nechcime znovu prijímať to, čo je vlastne len tým istým. Myslím si, že pani poslankyňa Aibeková, ktorej procedurálny návrh bol schválený ako správa, ktorú musí minister zdravotníctva predložiť, bude obsahovať aj tento text, o ktorom vy hovoríte. Pán poslanec Gašparovič, nech sa páči.
Žiga, Peter, podpredseda NR SR (2023-11-14):
Ďakujem, pán predseda. Na vaše vystúpenie chcú reagovať dvaja poslanci s faktickými poznámkami. Ako prvý pán poslanec Pročko.
Tomáš, Erik, poslanec NR SR (2020-07-23):
Vážený pán Pčolinský, priznávam, že nešlo o presnú citáciu. S tým, s tými citáciami majú problémy zjavne vaši kolegovia. Čiže ešte raz to uvediem na pravú mieru. Využil som slová pána Kollára, ktoré pán Kollár adresoval pánovi Šeligovi, a preniesol som ich do vyjadrenia k pánovi Matovičovi. Stačí to tak? Nech sa páči.
Paška, Pavol, predseda NR SR (2012-08-08):
Pán poslanec Kuffa.
K. Sárközy, poslankyňa: (2003-05-21):
Proti! Proti! (Smiech.) On len napomenul, ináč.
V. Veteška, podpredseda Národnej rady SR: (2005-05-19):
Budeme pokračovať prvým čítaním návrhu poslancov Národnej rady Slovenskej republiky Igora Šulaja a Roberta Fica na vydanie zákona, ktorým sa mení zákon č. 98/2004 Z. z. o spotrebnej dani z minerálneho oleja (tlač 1139). Návrh ste dostali ako tlač 1139 a rozhodnutie o pridelenie výborom č. 1137. Teraz má slovo pán poslanec Šulaj a prosím ho, aby návrh zákona uviedol.
B. Bugár, podpredseda NR SR: (2003-09-18):
Panie poslankyne, páni poslanci, chcem sa opýtať, či je všeobecný súhlas, aby sme hlasovali aj v tomto prípade tajne. (Súhlasná reakcia pléna.) Ďakujem pekne. Takže prerušujem rokovanie o tomto bode programu. A pristúpime teraz k rokovaniu o návrhu na voľbu člena Rozhlasovej rady . Návrh ste dostali ako tlač 315. Prosím teraz povereného člena výboru pre vzdelanie, vedu, šport a mládež, kultúru a médiá pána poslanca Františka Mikloška, aby návrh uviedol. Nech sa páči.
V. Veteška, podpredseda NR SR: (2005-06-23):
A ešte do začiatku hlasovania o 11.00 hodine sa pokúsime prerokovať alebo začneme prerokúvať v druhom čítaní návrh skupiny poslancov Národnej rady Slovenskej republiky na vydanie zákona, ktorým sa mení zákon č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov . Návrh zákona ste dostali ako tlač 1088. Správu máte k tomuto návrhu ako tlač 1088a. Teraz dávam slovo pánovi poslancovi Polkovi, aby za skupinu poslancov návrh zákona uviedol. (Ruch v sále.) Zároveň vás prosím o kľud v rokovacej sále. A rokovanie prerušíme v súvislosti so začiatkom hlasovania o 11.00 hodine. Pán poslanec Polka, nech sa páči. L. Polka, poslanec: Vážený pán podpredseda, dámy a páni, dovoľte, aby som vás stručne oboznámil s predloženým návrhom zákona. Vychádzajúc z hlasovania aj z diskusie, ktorá prebehla v rámci prvého čítania, rovnako aj z diskusie vo výboroch očakávam, že ste pochopili zmysel predloženého návrhu a že ste sa vyjadrili za odstránenie byrokratických, povedal by som, až smiešnych metód v rámci prihlasovania motorových vozidiel. Účelom tohto zákona je upraviť podmienky prevádzky cestných vozidiel a zvláštnych vozidiel v premávke na pozemných komunikáciách. Týmto zákonom sa súčasne do poriadku Slovenskej republiky prebrali smernice uvedené v prílohe č. 2 k tomuto zákonu, napr. smernica Rady 96/96/ES z 20. decembra 1996, a ďalšie aproximované predpisy. Zaviedla sa tam povinnosť tzv. administratívnej technickej kontroly, ktorá znamená v podstate zjednodušene to, že po kúpe auta si idete do Šumiaca zaevidovať auto, že ten mercedes, ktorý ste si kúpili, je skutočne mercedesom. Chceme túto zbytočnú povinnosť odstrániť a z prerokovaní vo výboroch som zistil, že túto vôľu ste prezentovali. Dovoľte jednu krátku poznámku k tomu, čo bolo uvedené v stanovisku legislatívneho odboru, že tu hrozí znovuzavedenie alebo ponechanie skutočných technických kontrol. Dámy a páni, v Slovenskej republike sa vlani ukradlo 6 000 motorových vozidiel, z toho bolo objasnených asi 950 krádeží. Tieto skutočné technické kontroly sú podľa môjho názoru nevyhnutné, aby sa zamedzilo tzv. remontážam, keď sa auto ukradne na jednotlivé časti, zmontuje sa a potom sa prevádza z okresu do okresu, aby uniklo pozornosti príslušných orgánov. Napriek všeobecnej rozprave v tejto snemovni som presvedčený, že tento návrh zákona pochopíte a prijmete ho, tak aby sme občanov ušetrili od zbytočnej byrokracie. Ďakujem za pozornosť.
Ďuriš Nicholsonová, Lucia, podpredsedníčka NR SR (2016-11-24):
Ďakujeme, pán minister, a môžte zostať za rečníckym pultom, lebo aj ďalšia otázka vyžrebovaná je na vás od pani poslankyne Zuzany Zimenovej. „Romana zo Senca sa pýta: ´Ak štát nie je schopný zabezpečiť výstavbu nových škôl, prečo nedovolí, aby sa na základe odmietnutia dieťaťa dalo predĺžiť poberanie rodičovského príspevku?´“ Nech sa páči.
M. Číž, podpredseda NR SR: (2007-03-22):
Vážené kolegyne, kolegovia, ako posledný v rozprave vystúpi pán poslanec László Szigeti, má slovo.
P. Hrušovský, predseda NR SR: (2004-09-21):
(Hlasovanie.) 137 prítomných, 126 za návrh, 11 sa zdržalo. Návrh sme schválili. Poprosím pána poslanca Horáka, aby z poverenia výboru predniesol návrhy hlasovaní k prerokúvanému návrhu poslanca Igora Šulaja na vydanie zákona, ktorým sa dopĺňa zákon č. 595/2003 Z. z. o dani z príjmov. Nech sa páči, pán poslanec Horák. V. Horák, poslanec: Ďakujem, pán predseda, za slovo. V rozprave neodzneli žiadne pozmeňujúce návrhy, preto budeme hlasovať len o pozmeňujúcom návrhu zo spoločnej správy s návrhom gestorského výboru súhlasiť.
Majorová Garstková, Jana, poslankyňa NR SR (2022-09-28):
Vážený pán predsedajúci, v rozprave nevystúpil žiaden poslanec. Pán predsedajúci, dajte, prosím, hlasovať spoločne o bodoch 1, 2, 3 spoločnej správy s odporúčaním gestorského výboru schváliť.
Glváč, Martin, podpredseda NR SR (2019-02-18):
Pán poslanec Baránik.
Laurenčík, Milan, podpredseda NR SR (2021-07-01):
Pani poslankyňa Zita Pleštinská s faktickou poznámkou.
V. Veteška, podpredseda NR SR: (2007-05-17):
Pán spravodajca, nech sa páči, pán Markovič.
Grendel, Gábor, podpredseda NR SR (2022-09-28):
V rozprave teraz vystúpi pán poslanec Filip Kuffa.
Hort, Milan, podpredseda NR SR (2011-02-09):
Ďakujem. Pýtam sa pána spravodajcu, či chce v záverečnom slove vystúpiť. Nie. Prerušujem rokovanie o tomto bode programu. Budeme pokračovať druhým čítaním o návrhu poslancov Národnej rady pána Radoslava Procházku, Pavla Hrušovského a Pavla Abrhana na vydanie zákona, ktorým sa mení a dopĺňa zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže a Železničnej polície. Návrh tohto zákona máte pod tlačou 159 a spoločnú správu výborov máte ako tlač 159a. Dávam teraz slovo poslancovi a podpredsedovi parlamentu Pavlovi Hrušovskému, aby návrh zákona odôvodnil. Pán podpredseda, nech sa páči. Chcem len informovať, že spravodajcom k tomu návrhu je pán poslanec Martin Fronc, tak ho žiadam, aby sa pripravil. (Rokovanie o návrhu poslancov Národnej rady Slovenskej republiky Radoslava Procházku, Pavla Hrušovského a Pavla Abrhana na vydanie zákona, ktorým sa mení a dopĺňa zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov a o zmene a doplnení niektorých zákonov , tlač 159.)
Kotleba, Marian, poslanec NR SR (2018-10-23):
A ja vám musím všetkým povedať, kolegovia, kolegyne, po tých vašich múdrych a tvrdých vyhláseniach, my vždy za každý návrh v tomto pléne hlasujeme jedine podľa toho, či ho považujeme, alebo nepovažujeme za dobrý a výhodný pre Slovensko, za dobrý a výhodný pre obyvateľov Slovenskej republiky. My sa naozaj nebudeme rozhodovať v našom hlasovaní podľa toho, čo si o tom myslíte vy, podľa toho, ako veľmi nás urazíte, podľa toho, ako veľmi na nás budete útočiť a za čo všetko nás budete označovať. Ja som len veľmi prekvapený, že ani po takej dlhej dobe, ktoré, ktorú teda spolu s vami tu sme, ste toto nepochopili. Že je úplne zbytočné nám nadávať, je úplne zbytočné nás obviňovať zo všetkého možného, pretože to, že budeme vždy hlasovať za Slovensko, vy nedokážete zmeniť.
Holý, Štefan, podpredseda vlády SR (2021-04-01):
Vážený pán predsedajúci, vážené panie poslankyne, vážení páni poslanci, dôvodom vypracovania vládneho návrhu zákona, ktorým sa mení a dopĺňa zákon č. 540/2001 Z. z. o štátnej štatistike v znení neskorších predpisov, je potreba legislatívneho zakotvenia opatrení a procesov vyplývajúcich z výstupov projektu reformy zberu a spracovania štatistických údajov vo verejnej správe, ako aj potreba úprav tých ustanovení zákona, ktorých aplikácia nie je už z hľadiska zabezpečenia kvalitného plnenia úloh štátnej štatistiky v súčasnosti postačujúca alebo je problematická. Z pohľadu reformy prináša návrh zákona najmä: 1. vytvorenie jednotného informačného systému štátnej štatistiky na tvorbu a monitorovanie kvality štátnej štatistiky, 2. opatrenia na posilnenie koordinačnej úlohy štatistického úradu v zhode s požiadavkami nariadenia Európskej únie č. 223/2009 v platnom znení, ktoré všeobecne upravuje európsku štatistiku, 3. ustanovenie minimálnych personálnych a organizačných opatrení, ktoré prijmú ministerstvá na zabezpečenie plnenia svojich úloh v oblasti štátnej štatistiky, 4. úpravu základných princípov a kritérií kvality štátnej štatistiky v zhode so zásadami európskej štatistiky, 5. komplexnú úpravu prístupu k administratívnym zdrojom údajov na štatistické účely. Vážený pán predsedajúci, vážené panie poslankyne, vážení páni poslanci, dovoľujem si vás požiadať o podporu predloženého návrhu zákona. Ďakujem za pozornosť.
P. Hrušovský, predseda NR SR: (2005-12-15):
(Spev vianočných piesní v podaní chlapčenského speváckeho zboru.) (Potlesk.) Dirigentka speváckeho zboru: Dámy a páni, želáme vám nádherné Vianoce. Zaspievame vám Tichú svätú noc a dúfam, že sa k nám pridáte. (Spev piesne Tichá noc v podaní chlapčenského speváckeho zboru.) (Potlesk.) Dirigentka speváckeho zboru: Ďakujem zo srdca. (Potlesk.) (Rokovanie 52. schôdze NR SR sa skončilo o 17.29 hodine.)
Panáček, Milan, poslanec NR SR (2012-09-13):
Pán predseda, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený vládny návrh zákona na prerokovanie výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet, Výboru Národnej rady Slovenskej republiky pre hospodárske záležitosti, Výboru Národnej rady Slovenskej republiky pre pôdohospodárstvo a životné prostredie, Výboru Národnej rady Slovenskej republiky pre verejnú správu a regionálny rozvoj, Výboru Národnej rady Slovenskej republiky pre obranu a bezpečnosť a Výboru Národnej rady Slovenskej republiky pre vzdelávanie, vedu, mládež a šport. Ďalej, aby za gestorský výbor určila hlasovaním Výbor Národnej rady Slovenskej republiky pre verejnú správu a regionálny rozvoj s tým, že určené výbory vládny návrh zákona prerokujú v termíne do tridsať dní a v gestorskom výbore do tridsať dva dní od prerokovania návrhu zákona v Národnej rade Slovenskej republiky v prvom čítaní.
M. Číž, podpredseda NR SR: (2007-06-26):
Vážené kolegyne, kolegovia, budeme pokračovať, otváram teda poobedňajšie rokovanie 11. schôdze Národnej rady. Budeme pokračovať v situácii, ktorá nastala pri prerušení rokovania, s faktickou poznámkou na vystúpenie pána poslanca Bauera. Pán poslanec Slafkovský má slovo.
B. Zala, poslanec: (2008-09-16):
Alexander Dubček sa svojím humanizmom stáva kľúčovým aktérom oboch úsilí Slovákov. Pod jeho vedením v rámci bývalej Československej republiky sa rozbehol proces demokratizácie krajiny, proces vymaňovania sa spod vtedajšej sovietskej dominancie, ako aj proces federalizácie republiky. Cestu k demokracii a slobode zastavili tanky armád Varšavskej zmluvy, cestu k federácii sa podarilo dokončiť. Slovensko sa stalo republikou s vlastným parlamentom, vládou a hlavným mestom. Alexander Dubček sa stal najznámejším Slovákom vo svete. Symbolom vzdoru proti sovietskej moci, proti totalitarizmu, symbolom ľudskosti a človečenstva v politike. V časoch neslávnej normalizácie dôstojne a neochvejne zápasil za dodržiavanie ľudských práv a za odchod okupačných jednotiek. Jeho aktivity prirodzene splynuli s veľkým demokratickým hnutím roku 1989, keď sa od počiatku stal kľúčovou postavou obnovenia a budovania nových demokratických pomerov v našej krajine. Nesmierne zásluhy Alexandra Dubčeka ocenila svetová verejnosť mnohými poctami. Sacharovova cena za ľudské práva, Európsky parlament 1990, cena za ľudské práva  Washington 1990, cena za ľudské práva v Sydney roku 1991 a tak ďalej. Rovnako ako aj domácimi vyznamenaniami, ako sú Rad Ľudovíta Štúra prvej triedy za rozvoj demokracie, ľudských práv a šírenie dobrého mena Slovenskej republiky v zahraničí. Rovnako Pribinov kríž prvej triedy za zápas za humanizmus a demokratizáciu života a tak ďalej. Alexander Dubček nesporne predstavuje osobnosť slovenského života, ktorá v celosvetovom kontexte predstavuje uznávaný, oceňovaný a všeobecne rešpektovaný symbol zápasu za demokraciu, slobodu a ľudské práva. Zákon o zásluhách Alexandra Dubčeka ukotvuje túto skutočnosť v zákonodarstve Slovenskej republiky ako výraz našej historickej pamäti. Myslím, že toto sú dostatočné dôvody na to, aby sme takýmto zásluhovým zákonom uznali postavu, ktorá symbolizuje to najlepšie, čo sa na Slovensku udialo koncom 60. rokov, čo vyjadruje vnútorný zápas všetkých Slovákov a ich inklináciu k demokracii, k pocitu slobody a k potrebe rešpektovania ľudských práv. Zákon nebude mať dôsledky na štátny rozpočet, rozpočet obcí a rozpočty vyšších územných celkov. Nebude mať finančný, ekonomický ani environmentálny vplyv, ako ani vplyv na zamestnanosť a podnikateľské prostredie. Navrhovaný zákon je v súlade s Ústavou Slovenskej republiky, s ústavnými zákonmi a ďalšími všeobecne záväznými právnymi predpismi Slovenskej republiky, ako i s medzinárodnými zmluvami, ktorými je Slovenská republika viazaná. Ďakujem.